CELEX: 62010CN0509
Language: fi
Date: 2010-10-26 00:00:00
Title: Asia C-509/10: Ennakkoratkaisupyyntö, jonka Bundesgerichtshof (Saksa) on esittänyt 26.10.2010 — Josef Geistbeck ja Thomas Geistbeck v. Saatgut-Treuhandverwaltungs GmbH

29.1.2011   
            
            
               FI
            
            
               Euroopan unionin virallinen lehti
            
            
               C 30/15
            
         Ennakkoratkaisupyyntö, jonka Bundesgerichtshof (Saksa) on esittänyt 26.10.2010 — Josef Geistbeck ja Thomas Geistbeck v. Saatgut-Treuhandverwaltungs GmbH
   (Asia C-509/10)
   ()
   2011/C 30/24
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantajat: Josef Geistbeck ja Thomas Geistbeck
   
      Vastaaja: Saatgut-Treuhandverwaltungs GmbH
   
      Ennakkoratkaisukysymykset
   
   Euroopan unionin tuomioistuimelle esitetään SEUT 267 artiklan 1 kohdan b alakohdan ja 3 kohdan nojalla seuraavat ennakkoratkaisukysymykset yhteisön kasvinjalostajanoikeuksista 27.7.1994 annetun neuvoston asetuksen (EY) N:o 2100/94 (1) (jäljempänä asetus 2100/94) ja yhteisön kasvinjalostajanoikeuksista annetun neuvoston asetuksen (EY) N:o 2100/94 14 artiklan 3 kohdassa säädetyn maataloutta koskevan vapautuksen soveltamista koskevista säännöistä 24.7.1995 annetun komission asetuksen (EY) N:o 1768/95 (2) (jäljempänä asetus 1768/95) tulkinnasta:
   
               a)
            
            
               Onko kohtuullinen korvaus, joka viljelijän on asetuksen 2100/94 94 artiklan 1 kohdan mukaan maksettava yhteisön kasvinjalostajanoikeuden haltijalle, kun viljelijä on käyttänyt viljelemällä saatua suojatun lajikkeen lisäysaineistoa eikä ole täyttänyt asetuksen 2100/94 14 artiklan 3 kohdassa ja asetuksen 1768/95 8 artiklassa vahvistettuja velvoitteita, laskettava samalla alueella kyseisten kasvilajien suojattujen lajikkeiden lisäysaineiston vastaavan määrän luvanvaraisesta tuotannosta perittävän summan keskiarvon perusteella, vai onko laskelman perustaksi otettava sen sijaan (alempi) palkkio, joka on suoritettava silloin kun kyseessä on asetuksen 2100/94 14 artiklan 3 kohdan neljännessä luetelmakohdassa ja asetuksen 1768/95 5 artiklassa tarkoitettu sallittu viljeleminen?
            
         
               b)
            
            
               Mikäli perustaksi on otettava vain sallitusta viljelemisestä suoritettava palkkio:
               Voiko kasvinjalostajanoikeuksien haltija edellä mainitussa tilanteessa silloin, kun kyseessä on kertaluonteinen tuottamuksellinen oikeuden loukkaaminen, laskea hänelle asetuksen 2100/94 94 artiklan 2 kohdan nojalla korvattavan vahingon kiinteämääräisesti lisäysaineiston tuotantoa koskevan luvan myöntämisestä perittävän palkkion perusteella?
            
         
               c)
            
            
               Sallitaanko se tai jopa edellytetäänkö sitä, että arvioitaessa asetuksen 2100/94 94 artiklan 1 kohdan nojalla suoritettavaa kohtuullista korvausta tai asetuksen 2100/94 94 artiklan 2 nojalla lisäksi suoritettavaa vahingonkorvausta otetaan huomioon useiden kasvinjalostajanoikeuksien haltijoiden oikeuksia valvovan järjestön erityiset valvontakustannukset siten, että myönnetään normaalisti sovittuun palkkioon tai asetuksen 2100/94 14 artiklan 3 kohdan neljännen luetelmakohdan mukaiseen palkkioon nähden kaksinkertainen korvaus?
            
         
      (1)  EYVL L 227, s. 1.
   
      (2)  EYVL L 173, s. 14.